4. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 505 της 30 Ιουν./1 Ιουλ. 1978 (ΦΕΚ Α΄ 108) Περί ιδρύσεως Τακτικών εδρών παρά τη Ιατρική Σχολή του Πανεπιστημίου Ιωαννίνων. Έχοντες υπ’ όψει: 1)Τας διατάξεις: α)Του άρθρ. 31 (παρ. 3 και 4) του Ν.Δ. 3974/ 1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», εν συνδυασμώ προς το άρθρ. 12 του Νόμ. 741/1977 «περί συστάσεως Διαπανεπιστημιακού Κέντρου Αναγνωρίσεως Τίτλων Σπουδών της Αλλοδαπής και ρυθμίσεως θεμάτων τινών, αφορώντων εις τα Ανώτατα Εκπαιδευτικά Ιδρύματα», (Αντί για τη σελ. 636,291) Σελ. 636,291(α) Τεύχος 694–Σελ. 129 Ιατρική Σχολή Ιωαννίνων 31.Η.δ.1-4 β)του άρθρ. 16 του Ν.Δ. 746/1970  «περί   ιδρύσεως   Πανεπιστημίου  εν    Ιωαννίνοις», γ)των άρθρ. 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2)Την γνώμην της Συγκλήτου (συνεδρίαι 26.9.1977, 7.10.1977) του Πανεπιστημίου Ιωαννίνων και  3)Την υπ’ άριθ. 277/1978 γνωμοδότησιν του Συμβουλίου της Επικρατείας. προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρον μόνον.-Ιδρύονται παρά τη Ιατρική Σχολή του Πανεπιστημίου Ιωαννίνων αι κάτωθι τακτικαί έδραι: 1)ΜΙΚΡΟΒΙΟΛΟΓΙΑΣ, έχουσα ως περιεχόμενον τους παθογόνους μικροοργανισμούς ως αιτίους διαφόρων νόσων, ως και τον τρόπον πολλαπλασιασμού και αναζητήσεώς των εντός και εκτός του ανθρώπινου οργανισμού.  2)ΠΑΘΟΛΟΓΙΚΗΣ ΑΝΑΤΟΜΙΑΣ, έχουσα ως περιεχόμενον τας παθολογικάς μακροσκοπικάς και μικροσκοπικάς μεταβολάς των οργάνων και των ιστών του ανθρωπίνου σώματος, ως και την παθογένειαν και αιτιολογίαν των νόσων. 3)ΓΕΝΙΚΗΣ ΦΑΡΜΑΚΟΛΟΓΙΑΣ, έχουσα ως περιεχόμενον την χημικήν σύνθεσιν των διαφόρων φαρμάκων, την ενέργειάν των εις τα ζώα και εις τους ανθρώπους, ως και την Τεχνικήν της αναγραφής συνταγών. 4)ΧΕΙΡΟΥΡΓΙΚΗΣ, έχουσα ως περιεχόμενον τα χειρουργικά νοσήματα, την αιτιολογίαν, παθογένειαν, παθοφυσιολογίαν και θεραπευτικήν των, την Τεχνικήν της εξετάσεως του ασθενούς, ο οποίος πάσχει από χειρουργικόν νόσημα, ως και την Τεχνικήν των διαφόρων εγχειρητικών μεθόδων. 5)ΠΑΘΟΛΟΓΊΑΣ, έχουσα ως περιεχόμενον την κλινικήν εικόνα, αιτιολογίαν, παθογένειαν και παθοφυσιολογίαν των διαφόρων νοσημάτων και γενικώς των παθολογικών καταστάσεων του ανθρώπου, την συντηρητικήν, κατ’ αρχήν, αντιμετώπισιν του κυκλοφοριακού, αναπνευστικού, πεπτικού, ουροποιητικού, ερειστικού συστήματος, των νοσημάτων του αίματος και των ενδοκρινικών αδένων, την κλινικήν εξέτασιν του ασθενούς, την διάγνωσιν, την συντηρητικήν θεραπείαν, την παρακολούθησιν και προφύλαξιν. 6)ΜΑΙΕΥΤΙΚΗΣ ΚΑΙ ΓΥΝΑΙΚΟΛΟΓΙΑΣ, έχουσα ως περιεχόμενον την κύησιν, τον φυσιολογικόν και παθολογικόν τοκετόν, ως και τα γυναικολογικά νοσήματα. 7)ΠΑΙΔΙΑΤΡΙΚΗΣ, έχουσα ως περιεχόμενον την διατροφήν και περιποίησιν του βρέφους, τα νοσήματα της βρεφικής και παιδικής ηλικίας, την υγιεινήν των παίδων, ως και την προφύλαξιν αυτών από τας νόσους. Σελ. 636,292(α) Τεύχος 694–Σελ. 130 8)ΟΦΘΑΛΜΟΛΟΓΙΑΣ, έχουσα ως περιεχόμενον την φυσιολογίαν και τα νοσήματα του οφθαλμού, των εξαρτημάτων αυτού και των οπτικών οδών με ιδιαιτέραν έμφασιν εις την συστηματικήν οφθαλμολογίαν και την τεχνικήν βασικών οφθαλμολογικών εξεταστικών μεθόδων, αι οποίαι είναι χρήσιμοι δια την διάγνωσιν εις πάντας τους κλινικούς κλάδους της ιατρικής. 9)ΑΚΤΙΝΟΛΟΓΙΑΣ, έχουσα ως περιεχόμενον τας βασικάς αρχάς της ακτινοδιαγνωστικής και την φυσιολογικήν και παθολογικήν ακτινολογικώς μορφολογίαν των οργάνων του ανθρωπίνου σώματος. 10.ΥΓΙΕΙΝΗΣ, έχουσα ως περιεχόμενον τας συνθήκας (τροφής, κατοικίας, επαγγέλματος), υπό τας οποίας διατηρείται υγιής ο ανθρώπινος οργανισμός, την κατάστασιν και κίνησιν του πληθυσμού, την γέννησιν, πορείαν, εξέλιξιν και καταπολέμησιν των επιδημικών νόσων, ως και την συχνότητα και την κατανομήν της συχνότητος των νόσων εν γένει. 11)ΨΥΧΙΑΤΡΙΚΗΣ, έχουσα ως περιεχόμενον την μελέτην, διδασκαλίαν, κλινικήν άσκησιν και έρευναν εις τον τομέα των ψυχικών διαταραχών του ανθρώπου. 12)ΝΕΥΡΟΛΟΓΙΑΣ, έχουσα ως περιεχόμενον την μελέτην, διδασκαλίαν, κλινικήν άσκησιν και έρευναν εις τον τομέα των οργανικών νόσων του κεντρικού και περιφερειακού συστήματος, ως και του μυϊκού συστήματος. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Π.Δ/τος, Ιδρύεται και μία τακτική έδρα της Ιστορίας της Ιατρικής με το Π.Δ. 795/1978 (ανωτ. σελ. 628, 509) 31.Η.δ.4 Ιατρική Σχολή Ιωαννίνων 